Tere tulemast saatesse siit, Antiguast ja Barbudast.
Mees, kes jõudis getost peaministri kontorisse.
Kohtume ka riigi esiisa lapselapsega,
kes kasutab saare muutmiseks oma häält.
Püsige meiega.
LOOTUS
VÕIT
ELU
PÖÖRDEPUNKT
Tänan, et vaatate.
Järgmiseks lugu, mis kõlab kui muinasjutt.
Getost riigi eesotsa.
Meiega on saates peaminister Gaston Browne.
Suur aitäh, et ühinesite meiega. - Minupoolne rõõm.
Tänan, et võtsite meid vastu enda residentsi.
See räägib ajaloost ja stiilsusest.
Pean tunnistama, et olen närvis ning jalad ja käed värisevad.
Hr peaminister, teie algus ei olnud aga nii külluslik.
Olete kindlasti rääkinud seda lugu lugematul hulgal
ja vastanud sellele küsimusele mitmel korral.
Kui mõtlete tagasi ajale, mil kasvasite getos oma vanaemaga,
mis mälupildid teile meenuvad ning mis tundeid see tekitab?
Nimetatud küllus on suur privileeg.
Kasvasin üles vaestest vaeseimate hulgas.
Elasin äärmuslikus vaesuses.
Mul on ka mitmeid surmalähedasi kogemusi.
Ema sõnul surin peaaegu noorena ning ta oli minu osas alla andmas,
kuna olin lapsena niivõrd haige, et hakkasin kõndima 4aastasena.
Läksin kooli 8aastasena.
Mu lahkunud vanaema Katherine Watkins viis mind,
kui olin 3-4a elama endaga Gray's Farmin slummi.
Antigua ja Barbudas on kaks peamist getot ehk Point ja Gray's Farm.
Aja jooksul elasin neis mõlemas.
Pidasin enda mitmegetolaseks.
Elasin vanaemaga, kes oli sündinud 1894. aastal.
Vanaema oli osaliselt pime ja kirjaoskamatu.
Mõtlen selle all,
et kui ta läks panka viima, pidi ta kasutama sõrmejälge,
Ta ei osanud kirjutada isegi oma nime, sest ta oli sündinud 1894. a.
Orjandus keelustati 1834. a
ning läks umbes sajand, kuni inimesed said hariduse.
Alles aastail 1950-1960 toimus haridusvallas areng,
kuna sel ajal oli riigis enam alg- ja põhikoole.
Kui lugesin sinust, on selge,
et su elust oli puudu isa või meesfiguur.
Olen üksikvanemaga perest, kuna mu isa hülgas meid.
Ta oli vastutustundetu
ega pööranud lastele tähelepanu või hoolitsenud nende eest.
Mu vaimselt haige ema hoolitses minu ja mu õdede-vendade eest.
Teatud aegadel ei saanud ta vaimse tervise tõttu töötada.
Siiski ta kandis hoolt me eest ning tegi tööd.
Jumala armu läbi olen mina ning mu õed-vennad elus.
Me kõik oleme elus jõudnud väga kaugele,
kuigi me elu algus oli tagasihoidlik ja meil oli vaimselt haige ema.
Räägid Jumala armust, mis on midagi tähelepanuväärset,
kuigi kuulen seda rohkem jutlustajatelt kui riigipeadelt.
Millal said teadlikuks
või kogesid isiklikult seda Jumalat ja Ta armu?
Mu ema oli praktiseeriv kristlane enne kui ta jäi vaimselt haigeks.
Noorena, st 9-11aastasena
käisin regulaarselt koguduses ja pühapäevakoolis.
Seega juba noores eas puutusin kokku kristlike põhimõtetega,
mistõttu sai ka minust usklik.
Mind huvitab väga su teekond, kuna öeldakse,
et su keskkond määrab, kelleks tulevikus saad.
Tõsi. - Mis andis sulle julguse uskuda, et suudad saada sellest välja
ning alustada õpinguid panganduses ja saada riigis peamiseks isikuks?
Kust tuli see julgus?
Ma ei ole kindel.
Mul ei olnud juba varases eas kahtlust enda võimekuses.
Mingil põhjusel ei kujunenud mul halbu harjumusi
ega tarbinud uimasteid, marihuaanat või alkoholi.
Mul oli kõrge moraalitaju ning tugev tööeetika.
Noorena olin veendunud, et haridus on võti eduni,
millega vabaneda vaesusest, milles olin üles kasvanud.
Noorena olid mul sellised põhimõtted.
Olin vägagi positiivne, isegi kui mul polnud toitu
ja pidin tühja kõhuga kooli minema.
Kõigele vaatamata olin positiivne laps ja seda niivõrd,
et isegi mu koolikaaslased ei teadnud, mis minuga toimub.
Mõned arvasid isegi, et pärinen keskklassiperest.
Kui vaadata mu riideid, võis mõista, et olen vaene.
Mu kingade õmblused olid rebenenud.
Koolis käies oli mul vaid üks paar pükse ja kaks särki.
Noorena pidin ise üle päeva särke pesema.
Ütlesin ennist, et mu ema oli vaimselt haige,
seega mina ja mu õde-vend pidime enda eest hoolitsema.
Mina olin jällegi vanim, mistõttu pidin ka võtma vastutuse.
See aitas mul saada ka küpseks,
kuna pidin aitama ema ja hoolitsema õe-venna eest.
Hr peaminister, räägite asjust, millega suudame samastuda.
Minagi mäletan, kuidas läksin olude tõttu kooli aukus kingadega.
Minu üle naerdi, kuna mu koolivorm ei olnud tavaline.
Tahaksin sinuga veel vestelda, kuigi me aeg on piiratud.
Tahaksin väga teada su elust peaministrina.
Kuidas mõjutab su usk kõike, mida teed.
Teeme lühikese pausi, et anda sulle hingetõmbeaega.
Saate "Pöördepunkt" auline külaline
Antigua ja Barbuda peaminister Gaston Browne räägib enda lugu.
PÖÖRDEPUNKT
Sinu pöördepunkt ei pea piirduma saatega.
Jälgi meid ka sotsiaalmeedias.
Tere tulemast tagasi.
Meiega on auline külaline
Antigua ja Barbuda peaminister Gaston Browne.
Suur aitäh, et olete meiega.
Andsite ennist meile ülevaate
enda elust ja lapsepõlvest, nii väljakutsetest kui võitudest.
Hetkel olete Antigua ja Barbuda üks tähtsaim isik.
Ametisse astudeski olid ajaloo noorim.
Pidasite ka kõne ÜROs.
Olite arvatavasti ühe väikseima riigi noorim riigipea.
Olite äärmiselt julge, et kord oli teil isegi probleem USAga.
Kuidas aitab te usk selliste suurte probleemidega?
Liigute maailma areenil koos nimedega nagu Obama,
peaminister David Cameron ning nüüd Theresa Mayga.
Ometigi olete noor mees, kes tuli getost.
Esiteks, ma ei pea end
esimeseks kodanikuks vaid esimeseks teenijaks.
Kui rääkida mu usust, ütleksin, et see on mind õpetanud
mitte inimesi hindama vaid kohtlema kõiki võrdselt,
vaatamata nende sotsiaalsele või majanduslikule taustale.
Kui astun ÜRO lavale,
või mõnesse teise rahvusvahelisse foorumisse.
Kohtlen kõiki lugupidamisega.
Ma ei pea end kellestki vähem tähtsamaks.
Isegi kui Antigua ja Barbuda on väikeriik,
mil piiratud ressursid, kuid meil on rahvusvahelisel tasandil hääl.
Olen kindlasti peamine isik, kes esindab Antigua ja Barbudat.
Pean tegema kindlaks, et teen seda hästi
ega hinda kedagi suuruse või muu omaduse järele.
Peamine on tegeleda kõnealuste küsimustega,
kas siis kohalikul, regionaalsel või rahvusvahelisel tasandil.
Minu silmis on kõik võrdsed.
Oleme kõik inimesed ning põhijoontelt samad.
Ma ei usu, et keegi on kellestki ülevam või alaväärsem,
kas siis vara, kultuuri või rassi osas.
Oleme kõik Jumala lapsed.
Austan ja pean kõigist lugu ja esindan riiki võimalikult hästi.
Kindlasti oled kokku puutunud ka kriitikaga.
Arvatavasti on neid, kes arvavad,
et suudaksid teha seda tööd sinust paremini
ning annavad endast aeg-ajalt ka märku.
Kuidas tegeleda haavavate asjadega?
Tean, et inimestel on eri arvamusi ning viskavad neid ka sinule.
Sina ei pärinenud nende hulgast,
kes on selleks kõigeks koolitatud ja õpetatud.
Vahel rabatakse sind ootamatult.
Kuidas tegelete sellega oma isiklikult?
Esiteks, ma ei võta kriitikat isiklikult.
Võtan hea meelega vastu konstruktiivset kriitikat.
Kui kriitikaga peetakse silmas riigi heaolu,
teen muudatusi, pean läbirääkimisi valitsuskabinetiga
ja teen neile ettepaneku vastavateks muudatusteks,
pidades silmas rahva heaolu.
Ma ei pelga kriitikat ega selle paljusust.
Kui kriitika on konstruktiivne, võtame selle vastu
ning kui kriitika on hävitav, tegeleme sellega vastavalt.
Näiteks tuleb aeg-ajalt tugevat vastuseisu minu osas.
Mul ei pruugi olla isiklikult nimetatud isikuga konflikti
aga kui märkan, et isik on hävitav, et saada tuge oma parteile, usun,
et mul on kohustus võtta sõna rääkida tõde ja hoida oma seisukohta.
Vahel võib näida, et mu reageering hävitavale kriitikale on karm.
Mõned võivad selle juures arvata,
et võtan antud küsimust isiklikult, kuid ma ei võta seda iial.
Mõned on avaldanud kriitikat minu ja minu ametikoha osas,
kuid on mõne aja pärast võetud isegi valitsusliikmeteks.
Teemad ei ole kunagi isiklikud.
Ma ei võta kriitikat isiklikult vaid tegelen kõnealuste asjadega.
Hr peaminister, me aeg on peaaegu läbi.
Aitäh, et võtsite meid vastu.
Tahaksin küsida veel üht.
Kuulsin, et viite igal aastal kogu valitsuskabineti
kindlasse kirikusse House of Restoration.
Osalete tänupühateenistusel.
Seda kuuldes olin hämmingus.
Oleme usupartei, samuti on seda ka me riik.
Usun, et usk töötab koos tegudega.
Teate isegi, et tegudeta usk on surnud.
Teeme koostööd,
et saaksime viia täide visiooni selle riigi jaoks.
Meie kolme valitsusaastaga on toimunud suur areng.
Me põhimõtete ja usu tõttu Jumalasse, iseendasse
ja võimekusse juhtida seda riiki Jumala antud juhistega
oleme veendunud, et saame tuua ka muutuseid.
Peaminister, me aeg on otsas,
kuid tahaksin küsida üht.
Oletame, et meid vaatab noormees,
kelle elu ei peegelda visiooni, mis tal on iseenda osas
või noor naine, kes avastas, et on rase ja arvab, et elu on läbi
või pere, kes on läbinud tohututest raskustest ja näevad ees vaid valu.
Olete ise seda kogenud ja nüüd astunud sellest välja.
Milliseid kolme soovitust annaksite neile,
et nad leiaksid sihi tagasi ja jõuaksid sinna, kus tahaksid olla.
Esiteks, usk.
Kus on usk, seal on lootus.
Usk peab minema kokku tegudega.
Ütlesin ennist, et tegudeta usk on surnud.
Seega usk, usuteod, raske töö,
hoia positiivset meelsust ja ole vastupidav.
Usun, et need omadused aitavad läbi igast raskusest.
Minu sõnum neile oleks jääda ustavaks
nii enda põhimõtetele kui Jumalale, harjutada häid harjumusi,
teha kõvasti tööd ja omada positiivset väljavaadet.
Tänan, et kutsusite meid enda kontorisse ja jagasite oma lugu.
Meeleldi.
Järgmiseks selle riigi esiisa lapselaps
räägib enda lugu ning kuidas ta liigub edasi.
PÖÖRDEPUNKT
Kas infoajastu on tekitanud teabeüledoosi?
Ehk peaksid võtma aega analoogi uurimiseks.
Loe Piiblit. See on Jumala armastuskiri sulle.
Iga võistleja läbib karmi treeningprogrammi.
Nad teevad seda, et saada krooni, mis ei kesta.
Meie tegutseme, et saada krooni, mis püsib igavesti.
Tere tulemast tagasi saatesse Antiguast ja Barbudast.
1981. a sai Antiguast iseseisev riik ja esimeseks peaministriks Vere Bird.
20 a pärast ta surma peetakse teda riigi kangelaseks.
Ta pärand kestab siiani läbi ta lapselapse Seani töö.
Antigua ja Barbuda on kaks kauneimat saart Kariibidel.
See turismijuveel oli riigi esimese peaministri unistuseks.
Sir Vere Cornwall Bird.
Teda tunti kui jõulist aktivisti,
kes seisis tööliste ja kodanike eest rõhuvas koloniaalsüsteemis.
Ta oli elanikkonna poolt suuresti armastatud.
Ta lapselaps Sean Bird.
Ta oli enamat kui esimene peaminister.
Ta oli esimene valitsusjuht,
esimene juhtfiguur ja esimene peaminister.
Üles kasvades ma ei mõistnud seda kõike täielikult.
Õpin seda siiani.
Ma ei mõistnud, mida see tähendas ega milline roll oli tal kogu riigis.
Kui oled millegi sees, ei väärtusta sa seda,
kuni lahkud riigist ja kuuled teisi sellest rääkimas.
Seeläbi oled ka enam tänulik, et nad läksid läbi teatud raskustest.
Seda ei õpetata koolide õppekavas, mistõttu puudub meil
suur osa me ajaloost ning sellest, mida täpsemalt
Sir Cornwall Vere Bird tähendas Antiguale ja Barbudale.
Ta pärand ja aktivism kestab läbi ta lapselapse Seani.
kes peab teist laadi võitlust.
Sügavamale kaevudes nägin ohte Antiguale ja Barbudale,
mis tulenes me haridussüsteemist.
Uutes õpikutes õpetati me noortele samasoolisusest.
Hakkasin mõistma, et karnevalid ja lõbustused läksid uuele tasemele.
Üks mees, kes enne pesi mu autot, suunas mu tähelepanu sellele,
kuidas aina nooremalt hakatakse tarbima alkoholi, uimasteid.
Oht on järgmine.
Väikeriigis nagu Antigua ja Barbudas levivad asjad kiirelt.
Oleme nii väike, seega miski, mis võiks kaduda suurlinnas,
ei kao väikeriigis vaid mitmekordistub ning mõjutab igat inimest.
Näen ohtu, et teeme kompromissi,
kes tõeliselt oleme, kui soovime elada vaid päev korraga.
Sean juhib kohalikku raadiojaama ZDK,
mille rajaja ja tegevdirektor on ta isa Ivor Bird.
Sean kasutab seda platvormi, et rääkida sotsiaalprobleemidest.
Ta läks kaugemale ja rajas liidu
Concerned Christians Coalition for Healthy Society,
milles tegeletakse Piibli tõdedega riigi murepunktidega.
Kaasame oma ala asjatundjaid.
Loome kongresse.
Ühed keskenduvad peredele, teised kuritegevuse vähendamisele,
mis puudutab marihuaanat, inimkaubitsemist, sekskaubandust.
Tegeleme eri probleemidega, mis mõjutavad peresid,
tekitavad kõrvalekaldeid lastes ja haridussüsteemis.
Püüame viia ühiskonda kurssi üldiste ohtudega,
mitte üksnes kultuuris vaid ka me eluviisis.
Jumala sõna on ohus siin riigis, Kariibidel ja kogu maailmas.
Sean usub, et Antigua ja Barbuda saatus on kaalukausil.
Oleme hetkel ristteel.
Vatikani kardinal visiteeris Kariibi mere ala.
Tema käest küsiti, miks ta külastas esmalt Antiguat ja Barbudat.
Ta ütles, et kuna see oli värav.
Kui me oleme väravaks,
lasub meil ka kohustus seda väravat sulgeda ja avada.
Antigua ja Barbuda peab tegema julgeid samme.
Meilt on pärit üks maailma parim kriketimängija,
sir Vivian Richards.
USA jälgib me riiki.
Meilt on tulnud üks maailma parimaid juhte,
sir Cornwall Vere Bird.
Antigua ostis pea kõik Kariibide suhkruistandused.
Ühelgi teisel riigil Kariibidel ei ole nii palju maad kui meil.
Usun, et meil on ka enamik looduslikke sadamaid.
Lord Nelson rajas Antigua ja Barbudasesse oma peakorteri.
Ta vastandus ligi aasta jooksul koloniaalvalitsejatele.
Meil on rikas ajalugu.
Ma ei usu, et oleme kandnud
enda iseseisvuse eest kõige paremat hoolt
ega ka selle eest, millega Jumal on meid õnnistanud.
Me käes on võimalus seda kõike muuta.
Mu mure edasiste sammude osas
on kas soovime väikeriigina täita Jumala kutset meile,
mille osas me ka vastutame Tema ees.
Leian, et oleme tõest kõrvale kaldunud.
Antiguas ja Barbudas käib lahing.
Selle peasihtmärk on tõde.
Kokkuvõtlikult võiks seda nimetada tõeks.
Tõde nagu seda teame, on ikkagi Jumala sõna.
Sean loodab, et tema ja teiste kristlaste tegevus
ei muuda üksnes Antiguat vaid jätab ka jumalakartliku pärandi.
Mulle meeldiks mõelda, et mul oli ka roll,
et tõin rohkem Jumalat poliitikasse, riiki ja elude muutmiseks.
Sean ütles, et soovis palju kordi kõike lõpetada ja ära minna,
kuid leidis end ikka ja jälle Antiguast.
Sellega meenub mulle Joona lugu.
Kuidas on sinuga?
Kas Jumal on saatnud sind kuhugi, kuid lähed vastassuunas?
Anna enda elu Jeesusele, Jumalale, sest Tal on kogu kontroll kõige üle.
Jumalal on sinule parim.
Selleks on sul vaja teha vaid lihtne palve.
Võime praegu koos palvetada.
Taevane Isa, mõistan,
et mu elu on Sinu käes ja Sinul on kogu kontroll.
Aita mul võtta vastu Sinu tahe.
Aita järgida seda, mida oled minu jaoks valmis pannud.
Anna mulle andeks, et olen Sinust eemale pöördunud.
Annan enda elu täna Sinule.
Aamen.
Kui palvetasid, tahaksime sellest kuulda.
Pausi ajal saad teada, kuidas seda täpsemalt teha.
PÖÖRDEPUNKT
"Õnnis see mees, kes ära kannatab kiusatuse;
sest kui ta on läbi katsutud,
saab ta elukrooni,
mille Issand on tõotanud neile,
kes teda armastavad." (Jaakobuse 1:12)
Tere tulemast tagasi.
Oleme jõudnud saate lõppu, kuid mul on teile üks viimane mõte.
Me suurimaks hirmuks ei peaks olema läbikukkumine
vaid edu valdkondades, mil ei ole mõtet.
Ela selle nimel, millel on kaal.
Nägemist ja Jumal õnnistagu teid.
Tõlge: Mailis Lepp